**Өмірдегі тепе-теңдікті табыңыз**

**екіншісі**

***«Ең бастысы, Құдайдың Патшалығының қамын ойлап, Құдайдың әділ еркін орындауға ұмтылыңдар! Сонда көктегі Әкелерің сендерге бұлардың бәрін қосып береді.»***

***(Матай 6:33)***

Оның айтқаны дұрыс па? Бұл сұраққа Филиппин, Малайзия, Сингапур, Америка Құрама Штаттары және Оңтүстік теңіздің бір-екі аралындағы адамдарға қойған сұрағымды сипаттау арқылы жауап беруге рұқсат етіңіздер. Мен көптеген отбасылық конференцияларға қатыстым, және мен көптеген адамдардан олардың нөмер бір мәселесін (проблемасын) сипаттауды сұрадым. Оған қоса мен бұл сұрақты әртүрлі ірі қалаларда, шағын қалаларда тұратын, әртүрлі жұмыста істейтін, ауыл шаруашылығында, өнеркәсіптегі адамдардан сұрадым. Сондай ақ, жалғызбастылардан, жалғыз басты ата-аналардан, ата-әжелерден, жалпы ата-аналардан сұрадым. Барлығы дерлік бірдей жауап берді. Уақытты дұрыс басқару, жыл сайын өсіп келе жатқан жауапкершілікті басқару, оның үстіне дұрыс ақыл-ойды сақтап қалу. Мен бұған таң қалдым ба? Иә, таң қалдым. Мен бұндай жауапты ірі қалаларда тұратын адамдардан күткен шығармын, бірақ өмір баяулау жүретін кішігірім аймақтардағы адамдардың жауабы да сондай болады деп ойлаған емеспін.

Егер бүгінгі айтылған сөздер сіздің өміріңізге де қатысты болса, сізге көмектесе алатын үш қарапайым, бірақ күшті нұсқаулықтармен бөлісейін деп едім.

№1 нұсқаулық: Тепе-теңдікті сақтаңыз. Бұл өзімшілдік пе? Жоқ. Өзі батып жатқан адам, ешкімді құтқара алмайды. Бұған сіздің денсаулығыңыз және Құдаймен қарым-қатынасыңыз кіреді, бұл өте маңызды. Сезімдеріңізбен байланысты жоғалтып алған кезде, сіз көптеген мәселелерге осал боласыз. Өзіңізге көбірек уақыт бөліңіз, бұған сондай ақ, күніңізді мінажатпен бастау мен Киелі кітап оқу да кіреді.

№2 нұсқаулық: Барлығына ұнауға тырыспаңыз. Бәрібір мұны істей алмайсыз. Сіз өзіңіздің уақытыңыз бен күш-қуатыңызды басқаша, дұрыс пайдалануды бірінші орынға қоюыңыз керек. Сәтсіздікке ұшыраудың формуласы – барлығына ұнауға, адамдарды әрқашан да бақытты етуге тырысу. Мейірімділікпен «жоқ» деп айтуды үйрену өмірде аман қалудың маңызды жолдардың бірі.

№3 нұсқаулық: Ненің маңызды екенін анықтап, сол басымдықтарға көбірек уақыт бөліңіз. Қайсысы маңыздырақ – таза үй ме, әлде балаларыңызбен уақыт өткізу ме? Немесе, көбірек ақша табу үшін, жұмыста кешке дейін жұмыс істеу ме әлде, ұлыңыздың мектептен кейінгі ойынын көру ме?

Есіңізде болсын, өмір бұл тек сіз жасай алатын таңдаулар тізбегі.